सुषमा ने ट्वीट किया, ‘‘मुझे यह सूचित करते हुए खुशी हो रही है कि हमने कैप्टन अतुल शर्मा, सुधीर कुमार, बलविंदर सिंह और व्यास यादव को भारत वापस भेजने का इंतजाम कर लिया है। मैं नाइजीरिया में भारतीय उच्चायुक्त बी एन रेड्डी के प्रयासों की सराहना करती हूं। हम नाइजीरियाई अधिकारियों की मदद के लिए उनका शुक्रिया अदा करते हैं।’’ खबरों के मुताबिक, चारों भारतीयों को अधिकारियों ने जब पकड़ा उस वक्त वे एक व्यापारिक पोत पर सफर कर रहे थे। नाइजीरियाई अधिकारी पहले हुए किसी अपराध में शामिल पोत की तलाश में थे ।शर्मा और कुमार हिमाचल प्रदेश के रहने वाले हैं।